Mesidiini

Mesidiini eli 2,4,6-trimetyylianiliini (C9H13N) on aniliinin johdannaisiin kuuluva orgaaninen yhdiste. Yhdistettä käytetään valmistettaessa väriaineita.

Ominaisuudet, valmistus ja käyttö
Huoneenlämpötilassa mesidiini on väritöntä nestettä. Yhdiste on veteen liukenematonta. Mesidiini on melko myrkyllistä ja aineelle altistuminen voi aiheuttaa methemoglobiinin muodostumista vereen. Aine voi myös olla karsinogeenista eli syöpää aiheuttavaa.

Mesidiiniä valmistetaan nitraamalla mesityleeniä ja pelkistämällä muodostunut tuote vedyttämällä. Yhdisteestä valmistetaan väriaineita.

Lähteet

Aromaattiset yhdisteet